The Phantom of the Opera (שיר)

"The Phantom of the Opera" (בעברית: "פנטום האופרה") הוא שיר שהולחן על ידי אנדרו לויד ובר ונכתב על ידי צ'ארלס הארט וריצ'רד סטילגו. "The Phantom of the Opera" הוא שיר הנושא מתוך המחזמר המצליח "פנטום האופרה". הגרסה הידועה של השיר היא זו שבוצעה על ידי מייקל קרופורד (הפנטום בהפקה המקורית בלונדון ובהפקה בברודוויי) ושרה ברייטמן (כריסטין דאי בהפקה המקורית בלונדון ובהפקה בברודוויי). השיר זכה להצלחה רבה, הן בביצוע המקורי והן בשלל גרסאות כיסוי ("קאברים"). השיר מופיע אחרי השיר "מלאך המוזיקה / המראה", מיד אחרי שהפנטום לוקח את כריסטין אל תוך המראה שבחדר ההלבשה שלה. כריסטין והפנטום שרים את השיר בדואט בזמן שהפנטום לוקח אותה אל מאורתו התת-קרקעית ומפליג איתה בסירה באגם התת-קרקעי שמתחת לבניין האופרה גרנייה. השיר מסתיים כאשר כריסטין שרה בקול סופרן בתו הגבוה ביותר במחזמר (E6). אחרי השיר, ששניהם מגיעים למאורתו של הפנטום, הוא שר לה את "נעימת הלילה" ("The Music of the Night"). שיר זה בולט משאר השירים במחזמר (שהם בסגנון יותר אופראי), בסגנון ההארד רוק שלו, המלווה בצליל עוגב (שבהיעדר עוגב אמיתי מופק על ידי אורגן), גיטרה חשמלית ותופים. בשלב מוקדם של הפקת המחזמר, אנדרו לויד ובר פגש את ג'ים סטיינמן שתיאר את השיר "פנטום האופרה" כשיר רוק הפולש לבית אופרה. הערה זו השפיעה על הלחנת השיר והתזמור שלו, והפיכתו לשיר רוקיסטי יותר משאר השירים במחזמר. באסיסט להקת פינק פלויד, רוג'ר ווטרס, טען שהריף המרכזי בשיר לקוח מזה שבשירם Echoes אך הוסיף שלתבוע את אנדרו לויד ובר זה יותר מדי טרחה. מאוחר יותר באלבום הסולו שלו, "Amused to Death", ווטרס התייחס למוזיקה של ובר בשיר "It's a Miracle". לשיר גרסאות כיסוי רבות. בין הבולטות שבהן: המנצח דייוויד קאלן, עיבד את השיר עבור צ'לו כדי שינגן אותו הצ'לן ג'וליאן לויד ובר, אחיו של אנדרו, ב-CD לויד ובר מנגן לויד ובר. שרה ברייטמן שרה את השיר עם מספר פרטנרים במופעים שונים, בהם סטיב הארלי, אנטוניו בנדרס, כריס תומפסון, אלסנדרו ספינה ומריו פרנגוליס. להקת המטאל הסימפוני "נייטוויש" ביצעה גרסת כיסוי לשיר בכיכובה של טאריה טורונן, שאף הגיעה לתו הגבוה E6 הן בהקלטת האלבום Century Child ב-2002 והן בהופעות. הטנור הישראלי דוד ד'אור ביצע את השיר ביחד עם התזמורת הפילהרמונית הישראלית בהופעה חיה שהוקלטה, ויצאה כאלבום ב-1 באפריל 2003. להקת המטאל הגותי Dreams of Sanity הקליטה אף היא גרסת כיסוי לשיר, ב-1999, במסגרת אלבום קונספט העוסק בסיפור של הפנטום. להקת הפאואר מטאל HolyHell ביצעה אף היא גרסת כיסוי לשיר, כאשר אריק אדמס מ-Manowar ביצע את תפקיד הפנטום. בתוכנית הטלוויזיה ההולנדית Beste Zangers ביצעו הנק פורט ופלור ינסן את השיר בגרסה מטאלית. השיר הפך ללהיט בהולנד. בעקבות ההצלחה הם שחזרו את הדואט גם בהופעה חיה של Nightwish בה ינסן היא הסולנית. השיר בוצע על ידי רהדיאן רוברטס, פיינליסט התוכנית אקס פקטור, בגרסת סולו שעובדה על ידי אנדרו לויד ובר. הזמרים הישראליים דודו פישר וריטה ביצעו עיבוד עברי לשיר. להקת הפאוור מטאל הישראלית Desert ביצע גרסת כיסוי בשיתוף עם זמרת המטאל הגותי הישראלית אינפי סנואו. מידע על היצירה "The Phantom of the Opera" באתר מיוזיק בריינז The Phantom of the Opera - Emmy Rossum, Gerard Butler | The Phantom of the Opera Soundtrack, סרטון בערוץ "The Phantom of the Opera", באתר יוטיוב (אורך: 03:23) - מתוך "פנטום האופרה" (2004) בביצועם של ג'רארד באטלר ואמי רוסום, ערוץ היוטיוב הרשמי של "פנטום האופרה" Nightwish - The Phantom Of The Opera (ft. Henk Poort) (LIVE), סרטון בערוץ "Nightwish", באתר יוטיוב (אורך: 05:09) ריצ'רד סטילגו, צ'ארלס הארט, מייק באט How Pink Floyd inspired 'The Phantom of the Opera', faroutmagazine.co.uk, ‏2021-04-24 (באנגלית אמריקאית) Nightwish - The Phantom Of The Opera (ft. Henk Poort) (LIVE), סרטון בערוץ "Nightwish", באתר יוטיוב (אורך: 05:09).